ઈ જ સાંજે ગાડી ઘરે મૂકવા આવશે તાણે તો વાસ આખો કાં તો ભેગો જ થઇ જાશે. આંગણું-ઘર બધ્ધું માણસોથી ભરાઈ જાસે. ઈ સાંજે તો ઠીક, પણ પસે તો રજા વના કોઈને આવવા નંઈ દઉં. જેને મલવું વોય ઈ જીવલા પાસે નામ લખાવી જાય. જીવલા માટે પણ બે-ચાર સારા માયલા લૂગડા સીવડાવવા પડસે. ઘરમાં ખુડસી કે એવું કાંય નથી. શે’ર ના સારાસારા માણસો આવતા થાસે તેને બેસાડવા કાંક તો ખપસે ને. મું મારા હારું એક ગાદીવારી ખુડસી બનાવરાવી લઈશ. ઘરમાં નાનાં છોરાં તો નથી, પણ વાસના ગંદાગોબરાં છોરાં આવીને બધ્ધું બગાડે નંઈ ઈ જોવું પડસે. જીવલાને બધ્ધું સમજાવી દઈશ. તેમાંય પેલા મનુડાનાં છોરાંને તો ટાંટિયોય ઘરમાં મૂકવા ન દેવો. આયો તો મોટો મારી સામે પડકાર કરવા. સામેના પક્સની ટિકટ પર ચૂંટણી લડીને પરમુખ બનવાના સોણા જોતો’તો. ચૂંટણી પે’લા તો ઈ કેતો’તો.